|  |  |
| --- | --- |
|  |  |
| Til høringsparterne på vedlagte høringsliste | 2022 - 5657 |

# Høring over udkast til forslag til bekendtgørelse om parkeringskort for personer med handicap og institutionskort

Transportministeriet sender hermed udkast til § 14 i bekendtgørelse om parkeringskort for personer med handicap og institutionskort i offentlig høring.

Et handicapparkeringskort udstedes med hjemmel i bekendtgørelse om parkeringskort for personer med handicap og institutionskort. Handicapparkeringskort kan udstedes til personer med både køretøjer og motorkøretøjer. I § 14, stk. 1 i bekendtgørelsen fremgår en række parkeringslempelser, som en indehaver af et handicapparkeringskort er omfattet af, såfremt handicapparkeringskortet er placeret på et motorkøretøj.

I § 14 er parkeringslempelserne alene gældende for motorkøretøjer, hvorfor personer som er indehaver af et handicapparkeringskort og anvender et køretøj som transportmiddel – eksempelvis vil kabinescootere ikke være omfattet af parkeringslempelserne i § 14. Transportministeriet har fundet det hensigtsmæssig at ændre § 14, stk. 1 til også at omfatte køretøjer.

Derudover har ministeriet fundet det hensigtsmæssigt at ændre § 14, stk. 1, nr. 3, således at bestemmelsen gøres tidssvarende. Den nuværende ordlyd § 14, stk. 1, nr. 3 litra a og b giver indtryk af, at begge betingelser skal være opfyldt, før, at der lovligt kan parkeres tidsubegrænset.

Høringsmaterialet vil blive gjort tilgængeligt på [www.høringsportalen.dk](http://www.høringsportalen.dk)

Transportministeriet skal venligst bede om eventuelle bemærkninger **senest den 9. oktober 2023.**

Høringssvar bedes sendt til [asi@trm.dk](mailto:asi@trm.dk) og [trm@trm.dk](mailto:trm@trm.dk) med henvisning til 2022-5657

Til orientering vedhæftes fortegnelse over de myndigheder, organisationer mv., der høres over udkastet.

Spørgsmål vedrørende høringen kan stilles til mail [asi@trm.dk](mailto:asi@trm.dk) og telefon + 45 21 76 34 05

Med venlig hilsen

Amanda Stiborg Ibsen